Do akcje jeżdżą terô wicy jak 40 lat stôrim Starã 244, jaczi je nôstarszim strażacczim pòjazdã w kartësczim krézu. Wëmiana na nowi je mùszebnô, bò wësłëżony starëszk pò kòżdi akcje brëkùje mniészi abò wikszi naprawë. Żebë dostac nowi aùtoł mùszą zebrac dëtczi jesz latos. 530 tës dała ju gmina Żukòwò, 63 tësące Marszôłkòwsczi Ùrząd i 40 tës Krézowé Starostwò w Kartuzach. Ògniarzóm felëje jesz kòle 100 tës. zł, temù mają stwòrzoné nr kònta na jaczi to mòże dëtczi wpłacywac. Pòmògło nama ju pôrã firmów i priwatnëch lëdzy, le dali to są môłé dëtczi – gôdô przédnik OSP Lézno, Krësztof Krefta. Numer kòńta na jaczi mòże wpłacywac dëtczi to mòże nalézc na fanpejdżu OSP Lézno.